***Suvestinė redakcija nuo 2010-01-01***

*Įsakymas paskelbtas: Žin. 2004, Nr. , i. k. 1042050ISAK001K-066*

**LIETUVOS RESPUBLIKOS FINANSŲ MINISTRAS**



**Į S A K Y M A S**

**DĖL TRANSPORTO PRIEMONIŲ EKSPLOATAVIMO PRADŽIOS NUSTATYMO KRITERIJŲ PATVIRTINIMO**

2004 m. kovo 2 d. Nr. 1K-066

Vilnius

Vadovaudamasi Lietuvos Respublikos Vyriausybės 2004 m. vasario 23 d. nutarimo Nr. 189 „Dėl įgaliojimų suteikimo įgyvendinant Lietuvos Respublikos pridėtinės vertės mokesčio įstatymo pakeitimo ir papildymo įstatymą“ (Žin., 2004, Nr. [30-975](https://www.e-tar.lt/portal/lt/legalAct/TAR.E11B09B685D4)) 1.1 punktu,

1. Tvirtinu Transporto priemonių eksploatavimo pradžios nustatymo kriterijus (pridedama).

2. Šis įsakymas įsigalioja nuo 2004 m. gegužės 1 dienos.

FINANSŲ MINISTRĖ DALIA GRYBAUSKAITĖ

PATVIRTINTA

Lietuvos Respublikos finansų ministro

2004 m. kovo 2 d. įsakymu Nr. 1K-066

**TRANSPORTO PRIEMONIŲ EKSPLOATAVIMO PRADŽIOS NUSTATYMO KRITERIJAI**

1. Transporto priemonių eksploatavimo pradžios nustatymo kriterijai (toliau – kriterijai) reglamentuoja, pagal kokius kriterijus nustatomas naujų transporto priemonių (toliau – transporto priemonės) eksploatavimo pradžios momentas tam, kad būtų nustatyta šių transporto priemonių atitiktis Lietuvos Respublikos pridėtinės vertės mokesčio įstatymo (Žin., 2002, Nr. [35-1271](https://www.e-tar.lt/portal/lt/legalAct/TAR.ED68997709F5)) 2 straipsnio 16 dalyje nustatytoms sąlygoms.

*Punkto pakeitimai:*

*Nr. ,
2009-12-24,
Žin., 2009, Nr.
156-7049 (2009-12-30), i. k. 1092050ISAK001K-473*

2. Eksploatavimo pradžios momentas yra įvykis, įvykęs anksčiau:

2.1. transporto priemonės pirmasis įregistravimas kurios nors valstybės oficialiame transporto priemonių registre;

2.2. transporto priemonės pirmasis tiekimas nuo jos pagaminimo datos;

2.3. transporto priemonės pirmas viešas demonstravimas, kai šio demonstravimo metu transporto priemonė eksploatuojama (išbandoma);

2.4. PVM sąskaitos faktūros, kuria įforminamas transporto priemonės tiekimas, išrašymas.

3. Jeigu mokesčio administratoriui nepateikiami įrodymai, pagrindžiantys šių kriterijų 2.1–2.3 punktuose nurodytus įvykius, mokesčio administratorius turi teisę eksploatavimo pradžios momentu laikyti šių kriterijų 2.4 punkte nurodytą įvykį.

\_\_\_\_\_\_\_\_\_\_\_\_\_\_

**Pakeitimai:**

1.

Lietuvos Respublikos finansų ministerija, Įsakymas

Nr. ,
2009-12-24,
Žin., 2009, Nr.
156-7049 (2009-12-30), i. k. 1092050ISAK001K-473

Dėl finansų ministro 2004 m. kovo 2 d. įsakymo Nr. 1K-066 "Dėl Transporto priemonių eksploatavimo pradžios nustatymo kriterijų patvirtinimo" pakeitimo